Legal Document

Category: 1077

Text:
2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 301 της 19/24 Μαΐου 1967 (ΦΕΚ Α' 80) Περί Τμημάτων της Φυσικομαθηματικής Σχολής του Πανεπιστημίου Πατρών, της φοιτήσεως, διδασκαλίας και τμηματικών εξετάσεων εν αυτή. Έχοντες υπ’ όψιν: α)Το άρθρ. 8 του Ν.Δ. 4425/11.11.64 «περί ιδρύσεως Πανεπιστημίου εν Πάτραις». β)Την εις το υπ’ αριθ. 48 και από 18ης Μαρτ. 1967 πρακτικόν αυτής διατυπωθείσαν γνώμην της Διοικούσης Επιτροπής του Πανεπιστημίου Πατρών. γ)Την από 19 Απρ. 1967 γνωμοδότησιν του Συμβουλίου Επικρατείας, διατυπουμένην δια του υπ’ αριθ. 216 πρακτικού αυτού, προτάσει του Προέδρου της Κυβερνήσεως αποφασίζομεν και διατάσσομεν: Άρθρ.1.-1.Η Φυσικομαθηματική Σχολή από του δευτέρου έτους φοιτήσεως, περιλαμβάνει 4 τμήματα, ήτοι: το Μαθηματικόν, το Φυσικόν, το Χημικόν και το Βιολογικόν. 2.Δια την Φυσικομαθηματικήν Σχολήν ιδρύονται αι κάτωθι τακτικαί έδραι επί πλέον των δια του υπ’ αριθ. 828/1966 Δ/τος οριζομένων :α)Μία έδρα Εφηρμοσμένων Μαθηματικών, β)μία έδρα θεωρητικής Φυσικής, γ)μία έδρα Αστρονομίας, δ)μία έδρα Φυσικής της Ατμόσφαιρας, ε)μία έδρα Βιοχημείας, ς)μία έδρα Χημικής Τεχνολογίας και ζ)μία έδρα Γενετικής. 3.Τακτικός Καθηγητής διορίζεται, δια Β.Δ/τος, εν μια των ανωτέρω τακτικών εδρών, ο κεκτημένος διδακτορικόν δίπλωμα οικείας Σχολής του Πανεπιστημίου Αθηνών ή άλλης ισοτίμου Πανεπιστημιακής Σχολής, ή αντίστοιχον διδακτορικόν δίπλωμα του Εθνικού Μετσοβίου Πολυτεχνείου ή άλλων ισοτίμων Πολυτεχνείων, δημοσιεύσας πρωτοτύπους εργασίας προαγούσας την Επιστήμην και εκλεγείς κατά την διαδικασίαν την οριζομένην εις τα άρθρ. 4, 5 και 6 παρ. 2 του υπ’ αριθ. 828 και από 14/19.10.1966 Β.Δ/τος. 4.Δια την έδραν των Εφηρμοσμένων Μαθηματικών απαιτείται ειδίκευσις του υποψηφίου εις την Στατιστικήν ή την Αριθμητικήν ανάλυσιν ή Διαφορικάς και Ολοκληρωματικάς Εξισώσεις ή Υπολογιστικάς μηχανάς. 5.Δια την έδραν της Αστρονομίας απαιτείται ειδίκευσις του υποψηφίου εις την Ουράνιον Μηχανικήν ή Αστροφυσικήν ή Φυσικήν του Διαστήματος. 6.Δια την έδραν της Φυσικής της Ατμόσφαιρας απαιτείται ειδίκευσις του υποψηφίου εις την Γενικήν Μετεωρολογίαν ή την Δυναμικήν Μετεωρολογίαν ή την Φυσικήν της Ατμοσφαίρας. Άρθρ.2.-1.Από του Πανεπιστημιακού έτους 19671968 τα της φοιτήσεως, διδασκαλίας και εξετάσεων εις όλα τα έτη και άπαντα τα τμήματα της Σχολής ορίζονται ως εξής: Το Ακαδημαϊκόν έτος άρχεται την 1ην Σεπτεμβρίου εκάστου έτους και λήγει την 31ην Αυγούστου του επομένου έτους. Η διδασκαλία, ήτοι αι παραδόσεις και αι φροντιστηριακαί και εργαστηριακαί ασκήσεις άρχονται την 1ην Οκτωβρίου εκάστου έτους και λήγουν την 15ην Ιουνίου του επομένου έτους, του εν τω μεταξύ χρόνου αποτελούντος τας θερινάς διακοπάς. 2.Μέχρι τέλους του μηνός Ιουνίου εκάστου έτους καταρτίζονται υπό της Σχολής του Πανεπιστημίου Πατρών τα ωρολόγια προγράμματα και καθορίζονται οι χώροι διδασκαλίας δια το επόμενον ακαδημαϊκόν έτος, δημοσιεύονται, δε μέχρι του μηνός Σεπτεμβρίου. 3.Υπαρχουσών πλειόνων ομοειδών εδρών η Σχολή αποφασίζει περί της εκάστοτε και μεταξύ τούτων κατανομής της διδασκαλίας των μαθημάτων, άτινα ως εκ του είδους αυτών περιλαμβάνονται εν τη καθηγητική έδρα. Άρθρ.3.-Τα κατά τμήματα και έτη διδασκόμενα μαθήματα και αι αντίστοιχοι Φροντιστηριακαί και Εργαστηριακαί ασκήσεις, ορίζονται ως εξής και κατά έτη και τμήματα. (Αντικατεστάθησαν δια των διατάξεων της υπ’ αριθ. 111893/1970 απόφ. Υπ. Παιδείας, κατωτ. αριθ. 9). Εις όλα τα έτη προστίθενται εκπαιδευτικαί εκδρομαί εις το ύπαιθρον. Άρθρ.4.-1.Οι τακτικοί και έκτακτοι εντεταλμένοι καθηγηταί, υποχρεούνται να διδάσκωσιν πέντε τουλάχιστον ώρας καθ’ εβδομάδα εξ ων τουλάχιστον, μίαν Φροντιστηριακώς. 2.Ο καθ’ εβδομάδα οριζόμενος χρόνος προς παρακολούθησιν υποχρεωτικών παραδόσεων και φροντιστηριακών ή εργαστηριακών ασκήσεων δεν δύναται να υπερβαίνη τας τριάκοντα έξ ώρας. 3.Αι υποχρεωτικαί ή άλλαι ασκήσεις τελούνται υπό του τακτικού ή εκτάκτου εντεταλμένου καθηγητού επικουρουμένου υπό βοηθητικού διδακτικού προσωπικού, ήτοι επιμελητών και βοηθών. Οι φοιτηταί διαιρούνται υπό του καθηγητού εις ομάδας, εκάστης των οποίων αναλαμβάνει την παρακολούθησιν ο υπό του καθηγητού οριζόμενος επιμελητής ή βοηθός. 4.Δια Δ/τος εκδιδομένου μετά πρότασιν της Σχολής  και απόφασιν της Διοικούσης Επιτροπής θέλουσιν ορισθή θέσεις Επικούρων Καθηγητών μέχρι 2 και εντεταλμένων  Υφηγητών   μέχρι   2   δι’   εκάστην   τακτικήν  έδραν,   ως και η ακολουθητέα δια την πλήρωσιν των θέσεων διαδικασία. (Αντί των σελ. 628,01 και 628,03) Σελ. 628,01(α) Τεύχος 408–Σελ. 93 Σχολή Θετκών Επιστημών Παν/μίου Πατρών 31.Ζ.β.2 24 Άρθρ.5.-1.Οι φοιτηταί υποχρεούνται να παρακολουθώσι τα εν άρθρ. 3 του παρόντος μαθήματα και τας αντιστοίχους φροντιστηριακάς και εργαστηριακάς ασκήσεις. Η επιλογή της κατά το Α' έτος κατευθύνσεως εις τα Τμήματα Μαθηματικών και Φυσικής καθώς και των επιλεγομένων μαθημάτων εκ των λοιπών κατευθύνσεων γίνεται δια δηλώσεως κατατιθέμενης παρά τη Γραμματεία της Σχολής κατά την ανανέωσιν της εγγραφής του φοιτητού εις το Δ' έτος. 2.Δια τα εν τοις εργαστηρίοις παραδιδόμενα τοις φοιτηταίς προς άσκησιν όργανα και άλλα αντικείμενα υποχρεούνται ούτοι να καταβάλωσιν εις το Ταμείον του Πανεπιστημίου Χρηματικών ποσόν οριζόμενον υπό της Σχολής, μετά πρότασιν του οικείου Διευθυντού Εργαστηρίου. Το ποσόν τούτο επιστρέφεται εις τον καταβάλοντα εάν ο οικείος Διευθυντής βεβαιώση ότι επεστράφησαν αβλαβή τα παραδοθέντα τω φοιτητή αντικείμενα. Εν περιπτώσει απωλείας, καταστροφής ή φθοράς αντικειμένου τινός η αξία αυτού οριζομένη υπό του οικείου Διευθυντού, αφαιρείται εκ του καταβληθέντος ποσού. 3.Ο έλεγχος της Σχολής ενεργείται δι’ έκαστον φοιτητήν υπό του καθηγητού εκάστου μαθήματος. 4.Έκαστος καθηγητής, υποχρεούται να αναγράφη εις το βιβλιάριον των σπουδών του προς παρακολούθησιν των παραδόσεων και φροντιστηριακών και εργαστηριακών ασκήσεων αυτού υποχρεουμένου φοιτητού, προσαγομένου κατά τας υπό του καθηγητού οριζομένας περιόδους τα εις την παρακολούθησιν των παραδόσεων και ασκήσεων και τας εις την επίδοσιν αυτού αναφερομένας σημειώσεις ιδίως δε αν ελλειπώς ή μηδόλως παρηκολούθησεν αυτάς. 5.Φοιτητής περί ου εσημειώθη υπό δύο καθηγητών εν τω βιβλιαρίω σπουδών ότι λίαν ελλειπώς ή ουδόλως εφοίτησεν αποκλείεται των επακολουθουσών εξετάσεων, και υποχρεούται να επαναλάβη τα μαθήματα του αυτού έτους, Τμηματικαί εξετάσεις Άρθρ.6.-1.Κατά την διάρκειαν της φοιτήσεως αυτών οι φοιτηταί πασών των Σχολών του Πανεπιστημίου υποβάλλονται εις ενιαυσίους τμηματικάς εξετάσεις, αντιστοιχούσας προς τα έτη της φοιτήσεως αυτών πλην του τελευταίου και περιλαμβανούσας υποχρεωτικά μαθήματα του οικείου έτους φοιτήσεως.· Σελ. 628,02(α) Τεύχος 408-Σελ. 94 2.Η εις τας τμηματικάς εξετάσεις προσέλευσις επιτρέπεται μετά την συμπλήρωσιν των υποχρεωτικών φροντιστηριακών εργαστηριακών ασκήσεων του αντιστοίχου έτους. Προκειμένου περί υποχρεωτικής εργαστηριακής ασκήσεως, ης η έγκαιρος πραγματοποίησις δεν κατέστη εφικτή λόγω ανεπαρκείας του οικείου εργαστηρίου, η εις το αντιστοιχούν προς ταύτην μάθημα εξέτασις παραπέμπεται εις το επόμενον έτος, του φοιτητού δικαιουμένου να εξετασθή επί των λοιπών μαθημάτων της οικείας τμηματικής εξετάσεως. 3.Αι τμηματικαί εξετάσεις είναι γραπταί ή προφορικαί και γραπταί και προφορικαί, διεξάγονται δε υπό εκάστου των καθηγητών κεχωρισμένως. Έκαστος καθηγητής βαθμολογεί δι’ ιδίου βαθμού, λαμβάνων υπ’ όψιν και την εις τας ασκήσεις επίδοσιν. Άριστα είναι ο βαθμός 10. Οι βαθμοί των τμηματικών εξετάσεων καθώς και αι σημειώσεις του καθηγητού περί της φοιτήσεως και επιδόσεως εις τας ασκήσεις εκάστου φοιτητού αναγράφονται εις ιδίον βιβλίον τηρούμενον παρά της Γραμματείας της Σχολής. Κωλυομένου τινός των εξεταστών, ο Κοσμήτωρ αντικαθιστά αυτόν δι’ εκτάκτου εντεταλμένου ή επικούρου καθηγητού οικείας έδρας, τοιούτου δε μη υπάρχοντος δι’ εντεταλμένου Υφηγητού αυτής, τοιούτων δε μη υπαρχόντων δια τακτικού καθηγητού εκ των διδασκόντων το συγγενέστερον μάθημα. 4.Επιτυχών θεωρείται ο λαβών άπαντας τους βαθμούς τουλάχιστον καλώς 5. Ούτος δύναται να εγγραφή εις το επόμενον έτος. Ο μη προσελθών προς εξέτασιν κατά την πρώτην εξεταστικήν περίοδον του μηνός Ιουνίου ή ο λαβών κάτω του καλώς 5 θεωρείται αποτυχών και επανεξεταστέος εν οις μαθήμασιν έλαβε τον βαθμόν τούτον. Ο μη προσελθών ως και ο επανεξεταστέος δικαιούται να εξετασθή κατά την επομένην εξεταστικήν περίοδον του μηνός Σεπτεμβρίου εις όσα μαθήματα εκρίθη επανεξεταστέος. Ο κατά την δευτέραν εξεταστικήν περίοδον αποτυχών εις εν μάθημα ή εις δύο μαθήματα εξ ων εν η ξένη γλώσσα δικαιούται να επανεξετασθή ενώπιον τριμελούς επιτροπής αποτελουμένης εκ του οικείου εξεταστού και δύο καθηγητών των συγγενεστέρων μαθημάτων. Η ενώπιον της άνω επιτροπής εξέτασις ορίζεται εντός μηνός από της δημοσιεύσεως των αποτελεσμάτων. Ο αποτυχών ή μη προσελθών και εις την τελευταίαν ταύτην εξέτασιν επανεγγράφεται εις το έτος της φοιτήσεως καθ’ ο απερρίφθη, υποχρεούμενος να παρακολουθήση και να εξετασθή εις άπαντα τα μαθήματα και εργαστήρια εις α κατά το προηγούμενον έτος έτυχεν γενικού βαθμού μικρότερου του 6. 31.Ζ.β.2 Σχολή Θετκών Επιστημών Παν/μίου Πατρών 25 Άρθρ.7.-1.Μέχρις της πληρώσεως των δια του υπ’ αριθ. 828/66 Δ/τος και του παρόντος ιδρυομένων εδρών εις το Πανεπιστήμιον Πατρών δύνανται να διδάσκουσιν τακτικαί καθηγηταί ομοειδών ή συγγενών εδρών των Πανεπιστημίων Αθηνών και Θεσσαλονίκης και του Εθνικού Μετσοβίου Πολυτεχνείου, οι οριζόμενοι δι’ αποφάσεως της Διοικούσης Επιτροπής του Πανεπιστημίου Πατρών. 2.Εξαιρετικώς η τμηματική εξέτασις του έτους 1966-1967, διεξαχθήσεται από της 20 Ιουνίου μέχρι 5 Ιουλ. 1967 και θα περιλαμβάνη τα υποχρεωτική μαθήματα του Α' έτους. Η τμηματική εξέτασις διεξαχθήσεται ενώπιον των Τακτικών ή Εντεταλμένων Καθηγητών των εδρών ή εν μη πληρώσει έδρας τινός, ενώπιον του αποφάσει της Διοικούσης Επιτροπής οριζομένου εκτάκτως διδάξαντος Καθηγητού ή τακτικού ή εντεταλμένου Καθηγητού συγγενούς έδρας του Πανεπιστημίου Πατρών ή τοιούτου μη υπάρχοντος Καθηγητού συγγενούς έδρας του Πανεπιστημίου Αθηνών ή Θεσσαλονίκης ή του Εθνικού Μετσοβίου Πολυτεχνείου εκ των εν τω εν εδαφ. 1 του παρόντος άρθρου οριζομένων, κατά τα λοιπά δε ισχύουσιν τα εν τω παρόντι οριζόμενα. Άρθρ.8.-1.Ο αριθμός των κατ’ έτος εισαγομένων εις το πρώτον έτος της Φυσικομαθηματικής Σχολής φοιτητών ορίζεται κατά τας ισχυούσας περί ακαδημαϊκού απολυτηρίου διατάξεις. 2.Κατ’ εξαίρεσιν ο αριθμός των φοιτούντων εις τα τμήματα της Φυσικομαθηματικής Σχολής κατά το δεύτερον έτος φοιτήσεως ορίζεται δια το Πανεπιστημιακόν έτος 1967-1968 ως κάτωθι: α)Εις το Μαθηματικόν Τμήμα Φοιτηταί 40 β)Εις το Φυσικόν Τμήμα Φοιτηταί 60 γ)Εις το Χημικόν Τμήμα Φοιτηταί 25 δ)Εις το Βιολογικόν Τμήμα Φοιτηταί 25 3.Η εγγραφή των επιτυχόντων εις τας τμηματικάς εξετάσεις του Α' έτους γίνεται εις έκαστον των τμημάτων της Φυσικομαθηματικής Σχολής βάσει της δηλωθείσης προτιμήσεως του φοιτητού εφ’ όσον ο αριθμός δεν υπερβαίνει το εν έδαφ. 2 οριζομένων δι’ έκαστον τμήμα αριθμόν διδασκομένων. 4.Εις περίπτωσιν καθ’ ην εις εν των τμημάτων της Σχολής ο αριθμός των δηλωσάντων υπερβαίνει τον εν έδαφ.1 οριζόμενον αριθμόν η εγγραφή των φοιτητών γίνεται εις έκαστον τμήμα αμέσως μετά την δευτέραν εξεταστικήν περίοδον κατ’ απόφασιν της Σχολής, αν δε η Σχολή δεν έχει συγκροτηθή, κατ’ απόφασιν της Διοικούσης Επιτροπής, προτιμωμένων πάντοτε των λαβόντων εις τας τμηματικάς εξετάσεις τον ανώτερον βαθμόν εις τα εξής μαθήματα: α)Δια το Μαθηματικόν Τμήμα, εις τα Γεν. Μαθηματικά. β)Δια το Φυσικόν Τμήμα, εις την Γεν. Φυσικήν. γ)Δια το Χημικόν Τμήμα, εις την Γεν. Χημείαν. δ)Δια το Βιολογικόν Τμήμα, εις την Γεν. Βιολογίαν. Η εγγραφή των υπολοίπων εις τα επόμενα κατά προτίμησιν τμήματα κατ’ ανάλογον εφαρμογήν των εν τω προηγουμένω εδαφίω οριζομένων. Αι δηλώσεις προτιμήσεως κατατίθενται εντός 3 ημερών από της δημοσιεύσεως της προσκλήσεως της Σχολής και αμέσως μετά την β' εξεταστικήν περίοδον. 5.Δια το έτος 1967-1968 ο αριθμός των εισαχθησομένων εις την Φυσικομαθηματικήν Σχολήν και δι’ έκαστον τμήμα αυτής δεν δύναται να υπερβαίνη τον εν έδαφ. 1 του παρόντος άρθρου οριζόμενον αριθμόν διδασκομένων εκάστου τμήματος. Εις τον Ημέτερον Πρόεδρον της Κυβερνήσεως ανατίθεμεν την δημοσίευσιν και εκτέλεσιν του παρόντος.